סמל אסטוניה

סמל אסטוניה הוא סמלה הרשמי של הרפובליקה האסטונית.

הסמל מציג מגן זהב שעליו שלושה אריות כחולים שלשונם וטפריהם אדומים, פוסעים כשראשם פונה לעבר הצופה. הסמל מעוטר בענפי אלון מוזהבים.

ואלדמאר השני מלך דנמרק כבש את צפון אסטוניה במאה ה-13 ושלושת האריות נכללו בסמל העיר טאלין, ששמשה מאז ועד היום כבירת בירת אסטוניה.
סמלה של דנמרק כולל גם הוא שלושה אריות.

יקטרינה הגדולה העניקה סמל דומה לגוברניית אסטוניה באימפריה הרוסית  ב־4 באוקטובר 1788.

הריגיקוגו (הפרלמנט של אסטוניה) אימץ סמל דומה ב־19 ביוני 1925.
עם כיבוש אסטוניה על ידי ברית המועצות ב-1940 והפיכתה לרפובליקה סובייטית הונהג סמל אחר והסמל הנוכחי הושכח ונאסר לשימוש.

הסמל הנוכחי המשיך לשמש את ממשלת אסטוניה הגולה.

סמל המדינה והדגל ההיסטוריים הוחזרו לשימוש ב-7 באוגוסט 1990 והוכרו בחוק כסמל והדגל הלאומיים של אסטוניה ב־6 באפריל 1993.

ראו גם

קישורים חיצוניים

אסטוניה: סמלים לאומיים

אסטוניה, סמל

אסטוניה
אריות בתרבות